ข้อแนะนำทั่วไปในการลากเส้น Trend Line คืออะไรบ้าง
มีข้อแนะนำทั่วไปในการลากเส้น Trend Line ที่หลังจากลากเส้น Trend Line ขึ้นมาแล้วน่าจะเป็นเส้นที่ให้ไอเดียในการเทรดที่ดี ได้แก่


1. ควรจะ… ลากเส้นเชื่อมจุดต่ำสุดสำหรับเส้น Trend Line ขาขึ้น และลากเส้นเชื่อมจุดสูงสุดสำหรับ Trend Line ขาลง ดังนั้นสิ่งที่สำคัญในการลาก Trend Lind คือการระบุจุดสูงสุดและจุดต่ำสุดให้ได้เสียก่อน

2. ลากเส้น Trend Line ที่เชื่อมได้แค่ 2 จุด  อย่าเพิ่งดีใจ !!! เพราะ Trend Line ที่เชื่อมเพียง 2 จุดจะยังเอาไปใช้งานได้ไม่ดี เราจะให้เครดิตเป็นแค่เพียง “เส้นที่น่าจะเป็น Trend Line ในอนาคต (Tentative Trend Line)” แต่ถ้าลากเส้นเชื่อมได้ 3 จุดขึ้นไป ถึงจะเป็น”เส้น Trend Line ที่ควรให้ความสำคัญ (Valid Trend Line)” ซึ่งเอาไปใช้งานได้ดีกว่า 

3. นิยมลากเส้นขนานเส้น Trend Line ควบคู่กันไปด้วย ถ้าทำได้ แต่ถ้าลากเส้นขนานเส้น Trend Line ไม่ได้ก็ไม่จำเป็น เพราะบางทีกราฟก็จะขึ้น ๆ ลง ๆ อยู่ในกรอบระหว่างเส้น Trend Line กับเส้นขนาน Trend Line ที่ลากได้ แต่บางทีก็ไม่อยู่ในกรอบ

4. “ถ้าเป็นไปได้ ”… พยายามอย่าให้เส้น Trend Line โดนตัด เช่น เส้น Trend Line ในช่วงแนวโน้มขาขึ้น พยายามลากเส้นให้ไม่มีช่วงไหนเลยที่ราคาจะต่ำกว่าเส้น Trend Line และเส้น Trend Line ในช่วงแนวโน้มขาลง ก็เหมือนกัน พยายามให้ไม่มีช่วงเวลาไหนเลยที่ราคาจะสูงกว่าเส้น Trend Line
ข้อสังเกต : จะเห็นได้ว่าในบทความผมใช้คำว่า “อาจจะ” “ควรจะ” “ถ้าเป็นไปได้”  จึงไม่ได้หมายความว่าต้องทำให้ได้ ดังนั้นถ้าลากเส้น Trend Line ตามคำแนะนำไม่ได้ก็ไม่ถือว่าเป็นความผิดนะครับ ยกตัวอย่างเช่น ถ้าลากเส้น Trend Line แล้วราคามีเบรก Trend Line บ้าง วับ ๆ แวม ๆ บางช่วง แต่สามารถลากสัมผัสได้หลายจุดมากกว่าก็จะเป็นเส้น Trend Line ที่มีความน่าสนใจมากกว่า

5. “ถ้าจะให้ดี ”… จุดเริ่มต้นของ Trend Line ควรเป็นจุดสุดท้ายก่อนการเปลี่ยนแปลงแนวโน้ม แต่ถ้าทำไม่ได้ ก็เหมือนเดิมครับ คือ ไม่เป็นไรไม่ต้องซีเรียส
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน